1993-ൽ പുറത്തിറങ്ങിയ "പ്ലാറ്റ്ഫോം" എന്ന ചിത്രത്തിലൂടെയാണ് ടിസ്ക ചോപ്ര അഭിനയരംഗത്തേക്കു കടന്നുവന്നത്. ഈ ചിത്രത്തിൽ അജയ് ദേവ്ഗണിന്റെ നായികയായി അഭിനയിച്ചു. 2004-ൽ പ്രകാശ് ജായുടെ "ലോക്നായക്" എന്ന ചിത്രത്തിൽ പ്രഭാവതി ദേവിയായി അഭിനയിച്ചു. 2007-ൽ അമീർ ഖാൻ നായകനായ "താരെ സമീൻ പർ" എന്ന ചിത്രത്തിലെ അഭിനയമാണ് ടിസ്ക ചോപ്രയെ പ്രശസ്തയാക്കിയത്. 2008-ൽ നന്ദിതാ ദാസിന്റെ "ഫിരാഖ്" എന്ന ചിത്രത്തിലും 2011-ൽ മധുർ ഭണ്ഡാർക്കറുടെ "ദിൽ തോ ബച്ചാ ഹെ ജി" എന്ന ചിത്രത്തിലും അഭിനയിച്ചു. 

"മിഡ് സമ്മർ നൈറ്റ്സ് ഡ്രീം" എന്ന ഷേക്സ്പിയർ നാടകം "10എംഎൽ ലവ്" എന്ന പേരിൽ ചലച്ചിത്രമാക്കിയപ്പോൾ നായികാവേഷം ചെയ്തത് ടിസ്ക ചോപ്രയായിരുന്നു. ഈ ചിത്രത്തിലെ അഭിനയത്തിന് 11-ആമത് ന്യൂയോർക്ക് ഇന്ത്യൻ ഫിലിം ഫെസ്റ്റിവലിൽ മികച്ച നടിക്കുള്ള നാമനിർദ്ദേശം ലഭിച്ചിരുന്നു. 2013-ൽ "അങ്കുർ അറോറ മർഡർ കേസ്", "ക്വിസ" എന്നീ ചിത്രങ്ങൾ പുറത്തിറങ്ങി. മറാഠി ചിത്രമായ "ഹൈവേ ", ഹിന്ദിയിലും തമിഴിലും നിർമ്മിച്ച "കാക്പ്രകാശ്", ഹിന്ദി ചിത്രമായ "രഹസ്യ" എന്നിവയിലും അഭിനയിച്ചു.

ആദ്യകാല ജീവിതം
ഔദ്യോഗിക ജീവിതം
നാടകങ്ങൾ
ടെലിവിഷൻ